Ed Harris

Edward Allen Harris (født 1950) er en amerikansk skuespiller, filmregissør og produsent.

Harris har en eldre bror, Robert, og en yngre bror, Spencer og vokste opp i en middelklassefamilie i New Jersey. Han ble uteksaminert fra Tenafly High School i 1969, der han spilte på fotballaget, og fungerte som lagkaptein i sitt avgangsår. Harris var også idrettsutøver på videregående skole og konkurrerte i friidrett ved Columbia University i 1969. To år senere flyttet familien til New Mexico og Harris ble med etter å ha oppdaget sin interesse for skuespill og teater. Han ble immatrikulert ved University of Oklahoma der han studerte drama og skuespill. Etter flere suksessfulle roller ved det lokale teateret, flyttet Harris til Los Angeles, og han ble innrullert ved California Institute of the Arts. 

Hans kone er skuespilleren Amy Madigan. Paret giftet seg den 21. november 1983, mens de drev med innspilling av en film der de hadde roller som et utro par. De har en datter, Lilly Dolores Harris, født i 1993. Harris første større rolle var i filmen Borderline sammen med Charles Bronson. Harris ble nominert til en Academy Award for beste mannlige birolle for sin tolkning av direktør Gene Kranz i NASA i filmen Apollo 13. Harris ble nominert til en Oscar i 1999, 2001 og 2003, henholdsvis for filmene The Truman Show, Pollock og The Hours. 

Harris portretterte også en tysk skarpskytter, major Erwin König, i filmen Enemy at the Gates som er lagt til den andre verdenskrig. Mer nylig dukket han opp som en hevngjerrig gangster i A History of Violence og som politibetjent sammen med Casey Affleck og Morgan Freeman i Gone, Baby, Gone, regissert av Ben Affleck. I 2007 dukket Harris opp i National Treasure: Book of Secrets som antagonisten Mitch Wilkinson. Harris og hans kone Amy Madigan spilte sammen i krimdramaet Once Fallen, sammen med Brian Presley, Sharon Gless og Ask Adams. Filmen ble utgitt i 2010.

 Filmografi  

 År  Norsk tittel  Original tittel  Rolle 2007  National Treasure: Book of Secrets   Mitch Wilkinson 2007    Cleaner  Eddie Lorenzo 2007    Gone Baby Gone  Remy Bressant 2006   Copying Beethoven  Ludwig van Beethoven 2006  Two Tickets to Paradise    Melville 2005   Winter Passing  Don Holdin 2005  A History of Violence  A History of Violence  Carl Fogarty 2005   Dirt Nap  Melville 2003  Mitt navn er Radio  Radio  Coach Jones 2003  The Human Stain  The Human Stain  Lester Farley 2003    Masked and Anonymous  Oscar Vogel 2002  The Hours   The Hours  Richard Brown 2001  Et vakkert sinn  A Beautiful Mind  Parcher 2001   Buffalo Soldiers  Oberst Berman 2001  Fiende ved porten  Enemy at the Gates  Major König 2000   Pollock  Jackson Pollock 2000   The Prime Gig  Kelly Grant 2000   Waking the Dead  Jerry Charmichael 1999   The Third Miracle  Frank Shore 1998  Side ved side  Stepmom  Luke Harrison 1998  The Truman Show  The Truman Show  Christof 1997  All Makt  Absolute Power  Seth Frank 1996  The Rock  The Rock  General Francis X. Hummel 1996  Øye for øye  Eye for an Eye  Mack McCann 1995  Nixon  Nixon  E. Howard Hunt 1995  Apollo 13  Apollo 13  Gene Kranz 1995  Sannhetens tjeneste  Just Cause  Blair Sullivan 1994  Milk Money  Milk Money  Tom Wheeler 1994   China Moon  Kyle Bodine 1993  Noe for enhver  Needful Things Sheriff Alan J. Pangborn 1993  Firmaets mann  The Firm  Wayne Tarrance 1992    Glengarry Glen Ross  Dave Moss 1991  Paris Trout  Paris Trout  Harry Seagraves 1990  State of Grace  State of Grace  Frankie Flannery 1989  Abyss  The Abyss    Virgil 'Bud' Brigman 1989    Jacknife  David 'High School' Flannigan 1988    To Kill a Priest  Stefan 1987    Walker  William Walker 1985  Sweet Dreams  Sweet Dreams   Charlie Dick 1985    Code Name: Emerald  Gus Lang 1985  Alamo Bay  Alamo Bay  Shang 1984   A Flash of Green  Jimmy Wing 1984  Places in the Heart  Places in the heart  Wayne Lomax 1984  Jenta som jobbet skift  Swing Shift  Jack Walsh 1983  Under ild  Under Fire  Oates 1983  The Right Stuff  The Right Stuff  John Glenn 1982  Creepshow  Creepshow  Hank Blaine 1981    Knightriders  Billy 1980  Borderline  Borderline  Hotchkiss

 Referanser 

 Eksterne lenker 


Kategori:Skuespillere fra USA
Kategori:Oscar-nominerte skuespillere
Kategori:Personer fra Bergen County i New Jersey